Sukladno članku 198. Zakona o javnoj nabavi (NN 120/16), Naručitelj svim zainteresiranim gospodarskim subjektima stavlja na prethodno savjetovanje dokumentaciju za

 **OTVORENI POSTUPAK JAVNE NABAVE MALE VRIJEDNOSTI**

**RADOVI NA IZGRADNJI PROČISTAČA OTPADNIH VODA ZA NOVO NASELJE**

 **1 I 2**

 Za vrijeme trajanja prethodnog savjetovanja zainteresirani gospodarski subjekti komentare, prijedloge, mišljenja i slično, mogu dostaviti zaključno do 26. rujna 2017.

**OPĆINA GRAČAC**

**PARK SV. JURJA 1**

**23 440 GRAČAC**

 ***NACRT DOKUMENTACIJE O NABAVI***

|  |
| --- |
| **rujan 2017.** |

**(obvezna elektronička dostava ponuda putem EOJN)**

**I. OPĆI PODACI**

1. **Podaci o naručitelju**

OPĆINA GRAČAC

 PARK SV. JURJA 1, GRAČAC

 OIB: 46944306133

 Tel. : 00385 23 773 007

 fax: 00385 23 773 004

 Internetska stranica: [www.gracac.hr](http://www.gracac.hr)

 Adresa elektroničke pošte: gracac@gracac.hr

1. **Osoba ili služba zadužena za komunikaciju s gospodarskim subjektima**

Komunikacija i svaka druga razmjena informacija između Naručitelja i gospodarskih subjekata može se obavljati isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH) modul Pitanja/Pojašnjenja dokumentacije za nadmetanje. Detaljne upute o načinu komunikacije između gospodarskih subjekata i Naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi <https://eojn.nn.hr>.

1. **Evidencijski broj nabave**

3-2017-EMV

1. **Podaci o gospodarskim subjektima s kojima je naručitelj u sukobu interesa**

U smislu članka 80. stavak 2. Zakona o javnoj nabavi („Narodne novine“ broj 120/16), ne postoje slijedeći gospodarski subjekti s kojima bi predstavnici Naručitelja bili u sukobu interesa.

**5. Vrsta postupka javne nabave**

Otvoreni postupak javne nabave male vrijednosti.

**6. Procijenjena vrijednost nabave**

 Procijenjena vrijednost nabave iznosi 1.200.000,00 bez PDV-a

**7. Vrsta ugovora o javnoj nabavi**

 S odabranim ponuditeljem sklopit će se ugovor o javnoj nabavi radova.

**8. Dinamički sustav javne nabave**

Naručitelj ne uspostavlja niti ne vodi dinamički sustav nabave.

**9. Elektronička dražba**

 Ne provodi se elektronička dražba.

**10. Prethodno savjetovanje sa zainteresiranim gospodarskim subjektima**

Temeljem članka 198. stavka 3. ZJN 2016 Naručitelj je Nacrt Dokumentacije o nabavi dana 18. rujna 2017. godine stavio na prethodno savjetovanje sa zainteresiranim gospodarskim subjektima u trajanju do 25. rujna 2017. godine

**II. PODACI O PREDMETU NABAVE**

**11. Opis predmeta nabave**

Predmet nabave su Radovi na izgradnji pročistača otpadnih voda za Novo naselje 1 i 2. Predmet nabave obuhvaća uređenje gradilišta, pripremne radove, zemljane radove, betonsko i armirano – betonske radove, zidarske radove, monterske radove i završne radove.

Detaljan opis predmeta nabave nalazi se u Ponudbenom troškovniku koji je sastavni dio natječajne dokumentacije.

CPV oznaka predmeta nabave: 45232421-9 Objekti za obradu otpadnih voda

**12. Opis i oznaka grupa predmeta nabave**

Predmet javne nabave nije podijeljen na grupe.

**13. Količina predmeta nabave**

Količina predmeta nabave definirana je Ponudbenim troškovnikom. Izvoditelj je obvezan izvesti radove prema važećim propisima, pravilima struke i odredbama ugovora o javnim radovima.

**14. Tehničke specifikacije predmeta nabave**

Tehnička specifikacija predmeta nabave sastavni je dio Ponudbenog troškovnika koji je dio ove Dokumentacije o nabavi.

**15. Kriterij za ocjenu jednakovrijednosti predmeta nabave**

Za sve stavke troškovnika u kojima se traži ili navodi marka, patent ili određeno podrijetlo ponuditelj može ponuditi „ili jednakovrijedno“ traženom ili navedenom. Ako ponuditelj nudi jednakovrijedan proizvod mora na za to predviđenim praznim mjestima troškovnika, prema odgovarajućim stavkama, navesti podatke o proizvodu koji nudi te ako se traži i ostale podatke koji se odnose na proizvod. Ovisno o proizvodu, kao dokaz jednakovrijednosti ponuditelj mora dostaviti i tehničku dokumentaciju o proizvodu iz koje je moguće i vidljiva usporedba te nedvojbena ocjena jednakovrijednosti (tehničke karakteristike, atesti, norme, certifikati, sukladnosti i sl.).

**16. Troškovnik**

Ponuditelj je obvezan ponuditi nestandardizirani Troškovnik koji čini sastavni dio Dokumentacije o nabavi popunjen u excel. formatu Troškovnik mora biti popunjen na izvornom predlošku, bez mijenjanja, ispravljanja i prepisivanja izvornog teksta. Troškovnik sadrži tekstualni opis stavke, jedinicu mjere po kojoj se stavka obračunava i količinu stavke. Ponuditelji su dužni upisati cijenu stavke po jedinici mjere, ukupnu cijenu stavke i cijenu ponude za cjelokupan predmet nabave bez poreza na dodanu vrijednost.

**17. Mjesto izvršenja radova**

 Općina Gračac, naselje Gračac

**18. Rok početka i završetka izvršenja ugovora**

Početak radova računa se s danom uvođenja u posao o čemu se sastavlja zapisnik, a rok završetka radova je 6 mjeseci od dana uvođenja u posao.

**19. Opcije i moguća obnavljanja ugovora**

Izmjena ugovora o javnoj nabavi moguća je u skladu s odredbama članka 314. ZJN 2016.

Javni naručitelj može produžiti rok izvođenja radova ako je izvoditelj došao do saznanja da su razlozi kašnjenja prouzročeni višom silom, nepovoljnim vremenskim uvjetima ili neispunjenjem obveze od strane samog Naručitelja.

**III. KRITERIJI ZA KVALITATIVNI ODABIR GOSPODARSKOG SUBJEKTA**

**OSNOVE ZA ISKLJUČENJE GOSPODARSKOG SUBJEKTA**

**20. Naručitelj je obavezan u bilo kojem trenutku postupka javne nabave isključiti gospodarskog subjekta iz postupka javne nabave temeljem članka 251. Zakona ako utvrdi da**:

**20.1.** je gospodarski subjekt **koji ima poslovni nastan u Republici Hrvatskoj** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

* članka 98. (financiranje terorizma) i članka 265. (pranje novca) Kaznenog zakona
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**20.2**. je gospodarski subjekt koji **nema poslovni nastan u Republici Hrvatskoj** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

**20.3.** Za potrebe utvrđivanja okolnosti iz točaka 20.1. i 20.2., gospodarski subjekt u ponudi dostavlja:

*• ispunjeni obrazac Europske jedinstvene dokumentacije o nabavi (dalje: ESPD) (Dio III. Osnove za isključenje, Odjeljak A: Osnove povezane s kaznenim presudama i Odjeljak D: Ostale osnove za isključenje koje mogu biti predviđene u nacionalnom zakonodavstvu države članice javnog naručitelja ili naručitelja ).*

**20.4.** Naručitelj obvezan je sukladno članku 265. Zakona kao dostatan dokaz da ne postoje osnove za isključenje iz točaka 20.1. i 20.2. prihvatiti:

* izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje
* ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz stavka 1. ovoga članka ili ako ne obuhvaćaju sve navedene okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**21. Naručitelj je obavezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje** **sukladno članku 252. ZJN 2016.:**

* u Republici Hrvatskoj, ako gospodarski subjekt ima poslovni nastan u Republici Hrvatskoj, ili
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz ove točke, gospodarski subjekt u ponudi dostavlja:

* *ispunjeni obrazac Europske jedinstvene dokumentacije o nabavi (dalje: ESPD) (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi*.

Javni naručitelj obvezan je sukladno članku 265. Zakona kao dostatan dokaz da ne postoje osnove za isključenje iz ove točke prihvatiti i:

* potvrdu porezne uprave ili drugog nadležnog tijela u državi poslovnog nastana gospodarskog subjekta.
* ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**22.** Naručitelj može u bilo kojem trenutku tijekom postupka javne nabave, ako je to potrebno za pravilno vođenje postupka, provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente, ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka. Ako se ne može ishoditi potvrda Naručitelj može zahtijevati od ponuditelja da u primjerenom roku, ne kraćem od 5 dana, dostavi sve ili dio popratnih dokumenata ili dokaza.

**23.** Odredbe koje se odnose na isključenje gospodarskih subjekata mora na isti način dokazati i podugovaratelj. Ako Naručitelj utvrdi kako postoji osnova za isključenje podugovaratelja, zatražit će od gospodarskog subjekata zamjenu tog podugovaratelja u primjerenom roku, ne kraćem od 5 dana.

**24.** Odredbe koje se odnose na isključenje gospodarskog subjekta mora na isti način dokazati i subjekt na čiju se sposobnost gospodarski subjekt oslanja. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

**IV. KRITERIJI ZA ODABIR GOSPODARSKOG SUBJEKTA - UVJETI SPOSOBNOSTI**

**25.** Gospodarski subjekti dokazuju svoju sposobnost za obavljanje profesionalne djelatnosti, te ekonomsku i financijsku i tehničku i stručnu sposobnost, sljedećim dokazima koji se dostavljaju u ponudi redoslijedom kojim su navedeni.

**25.1.** **SPOSOBNOST ZA OBAVLJANJE PROFESIONALNE DJELATNOST**I (članak 257. ZJN 2016)

Za potrebe utvrđivanja okolnosti iz članka 257. Zakona, ponuditelj u ponudi dostavlja:

*• ispunjeni ESPD obrazac (Dio IV. Kriteriji za odabir, Odjeljak A: Sposobnost za obavljanje profesionalne djelatnosti: točka 1) za sve gospodarske subjekte u ponudi.*

Ponuditelj je obvezan je sukladno članku 266. Zakona kao dostatan dostaviti i

***Izvod iz poslovnog, sudskog (trgovačkog), strukovnog, obrtnog ili drugog odgovarajućeg registra*** za ponuditelja, za ovu vrstu djelatnosti, odnosno u kojem je registrirana djelatnost koja je povezana s predmetom ove javne nabave, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela preslika, ne stariji od 3 mjeseci do dana početka postupka javne nabave.

U slučaju korištenja podugovaratelja, isti mora dokazati svoj upis u sudski (trgovački), strukovni, obrtni ili drugi odgovarajući registar za djelatnost povezanu sa predmetom nabave.

Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

**25.2. TEHNIČKA I STRUČNA SPOSOBNOST** (članak 259. ZJN 2016)

Kako je predmet nabave izvođenje radova na izgradnji pročistača otpadnih voda za Novo naselje 1 i 2 što podrazumijeva uređenje gradilišta, pripremni radovi, zemljani radovi, betonsko i armirano – betonski radovi, zidarski radovi, monterski radovi te završni radovi ponuditelj je obvezan dokazati da udovoljava traženim dokazima tehničke i stručne sposobnosti.

**25.2.1. Dokaz o uredno ispunjenim ugovorima**

Ponuditelj u svrhu dokazivanja ovog uvjeta mora dostaviti popis radova izvršenih u 2017. godini i tijekom pet godine koje prethode toj godini. Popis ugovora **sadržava vrijednost radova, datum te naziv druge ugovorne strane**. Popisu se prilaže minimalno 1 (jedna) potvrda druge ugovorne strane o uredno izvršenim radovima iste ili slične vrste kao predmet nabave. Ukupna vrijednost izvršenih radova mora odgovarati najmanje procijenjenoj vrijednosti nabave.

Radovi za koje se prilaže popis ugovora moraju biti iste ili usporedive vrste kao predmet nabave. Dokaz o uredno ispunjenim ugovorima u posljednjih 5 godina za izvedene radove iste ili slične namjene, sukladno članku 268. stavak 1 Zakona o javnoj nabavi (NN 120/16).

Za potrebe utvrđivanja okolnosti iz ove točke gospodarski subjekt u ponudi dostavlja:

* *Ispunjeni ESPD obrazac: Dio IV. Kriteriji za odabir, Odjeljak C: Tehnička i stručna sposobnost: točka 1a*

**25.2.2. Obrazovne i stručne kvalifikacije pružatelja usluge ili izvođača radova ili njihova rukovodećeg osoblja**

Ponuditelj mora dokazati da izvođač ima zaposlenog najmanje ovlaštenog voditelja radova u svojstvu odgovorne osobe. Ponuditelj u svrhu dokaza dužan je priložiti Potvrdu o upisu u odgovarajući imenik Komore za ovlaštenog voditelja radova.

Ukoliko je ovlašteni voditelj radova strana fizička osoba ova sposobnost se dokazuje sukladno odredbama Zakona o poslovima i djelatnostima prostornog uređenja i gradnje („Narodne novine“ broj: 78/2015.).

Za potrebe utvrđivanja okolnosti iz članka 259., ponuditelj u ponudi dostavlja:

* *Ispunjeni ESPD obrazac (Dio IV. Kriteriji za odabir, Odjeljak C: Tehnička i stručna sposobnost: točka 6).*

**Izjava o alatima, postrojenjima ili tehničkoj opremi koja je na raspolaganju**

**pružatelju usluga ili izvođaču radova u svrhu izvršenja ugovora:**

Ponuditelj mora u svrhu urednog izvršenja radova dostaviti slijedeću izjavu:

Izjava ponuditelja o posjedovanju dizalice za kontejnerske elemente nosivosti do 5 tona.

Za potrebe utvrđivanja okolnosti iz ove točke gospodarski subjekt u ponudi dostavlja:

* *Ispunjeni ESPD obrazac: Dio IV. Kriteriji za odabir, Odjeljak C: Tehnička i stručna sposobnost: točka 9*

**V. PODACI O PONUDI**

**26. ESPD obrazac**

ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

* nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)
* ispunjava tražene kriterije za odabir gospodarskog subjekta.

Gospodarski subjekt dostavlja ESPD na standardnom obrascu u ponudi.

U ESPD navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente.

Gospodarski subjekt koji sudjeluje sam i ne oslanja se na sposobnosti drugih subjekata kako bi ispunio kriterije za odabir dužan je ispuniti jedan ESPD.

Gospodarski subjekt koji sudjeluje sam, ali se oslanja na sposobnosti najmanje jednog drugog subjekta mora osigurati da Naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci za svaki subjekt na koji se oslanja.

Gospodarski subjekt koji namjerava dati bilo koji dio ugovora u podugovor trećim osobama mora osigurati da Naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci za svakog podugovaratelja na čije se sposobnosti gospodarski subjekt ne oslanja.

Napokon, ako skupine gospodarskih subjekata, uključujući privremena udruženja, zajedno sudjeluju u postupku nabave, nužno je dostaviti zaseban ESPD u kojem su utvrđeni podaci zatraženi za svaki gospodarski subjekt koji sudjeluje u postupku.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

Naručitelj je obvezan prije donošenja odluke u postupku javne nabave od ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente.

Naručitelj može pozvati gospodarske subjekte da nadopune ili objasne zaprimljene dokumente.

Ako ponuditelj koji je podnio najpovoljniju ponudu ne dostavi ažurirane popratne dokumente u ostavljenom roku ili njima ne dokaže da ispunjava tražene uvjete, Naručitelj obvezan je odbiti ponudu tog ponuditelja te postupiti sukladno stavku 1. članka 263. Zakona o javnoj nabavi u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

Gospodarske se subjekte može isključiti iz postupka nabave ili oni mogu biti predmet progona na temelju nacionalnog prava u slučajevima ozbiljnog lažnog prikazivanja činjenica pri ispunjavanju ESPD-a ili, općenito, pri dostavi podataka zatraženih radi provjere nepostojanja osnova za isključenje ili ispunjenja kriterija za odabir gospodarskog subjekta, odnosno ako su ti podaci prikriveni ili gospodarski subjekti ne mogu dostaviti popratne dokumente.

**27. Podaci o ponudi i način dostave**

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ako se elektronički dostavljena ponuda sastoji od više dijelova, ponuditelj osigurava sigurno povezivanje svih dijelova ponude uz primjenu naprednog elektroničkog potpisa.

Kada ponuditelj dostavlja ponudu u elektroničkom obliku, a iz tehničkih razloga nije moguće sigurno povezivanje svih dijelova ponude i/ili primjena naprednog elektroničkog potpisa na dijelove ponude, Naručitelj prihvaća dostavu u papirnom obliku onih dijelova ponude koji se zbog svog oblika ne mogu dostaviti elektronički (npr. uzorci, mediji za pohranjivanje podataka i sl.) ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave nužni posebni formati dokumenata obuhvaćeni shemama licenciranih prava zbog kojih Naručitelju nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, ako ih elektroničkom sredstvom nije moguće dostaviti u izvorniku, poput traženog jamstva za ozbiljnost ponude.

Dijelove ponude kao što je jamstvo za ozbiljnost ponude, koje ne može biti uvezano ponuditelj obilježava nazivom i navodi u sadržaju ponude kao dio ponude.

Dijelovi ponude koji se dostavljaju u papirnatom obliku moraju biti uvezani u cjelinu na način da se onemogući naknadno vađenje ili umetanje listova ili dijelova ponude (npr. jamstvenikom – vrpcom čija su oba kraja na posljednjoj strani pričvršćena naljepnicom i otisnutim štambiljom).

Sukladno odredbama Zakona o elektroničkom potpisu (Narodne novine, broj 10/02 i 80/08, 30/14) i pripadnih podzakonskih propisa, ponuditelj je obvezan ***ponudu, odnosno uvez ponude, potpisati uporabom naprednog elektroničkog potpisa*** koji u toj prilici ima istovjetnu pravnu snagu kao vlastoručni potpis, odnosno vlastoručni potpis i otisak službenog pečata na papiru, povezan je isključivo s potpisnikom te ga nedvojbeno identificira.

Uvez ponude potpisuje po zakonu ovlaštena osoba za zastupanje (napredni elektronički potpis s kojim se potpisuje Uvez ponude izdan na ime osobe ovlaštene za zastupanje gospodarskog subjekta). Ako ponudu potpisuje osoba koja nije po zakonu ovlaštena za zastupanje, sukladno posebnim propisima, u ponudi se prilaže punomoć za potpisivanje ponude osobi koja naprednim elektroničkim potpisom potpisuje ponudu.

U slučaju zajednice ponuditelja (odredbe se ne odnose na podizvoditelje nego isključivo na zajednicu ponuditelja), svi članovi zajednice ponuditelja potpišu ponudu naprednim elektroničkim potpisom: prvo potpisuje jedan član zajednice ponuditelja, šalje se drugom članu zajednice ponuditelja, treći itd., a onaj član zajednice ponuditelja koji će ponudu i „poslati“ potpisuje zadnji i na taj način kreira uvez ponude prije njena slanja. Ako ponudu potpisuje samo jedan član zajednice ponuditelja, u ponudi se mora priložiti punomoć ostalih članova zajednice ponuditelja za potpisivanje ponude te moguće izmjene / dopune ponude, sukladno posebnim propisima.

Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te Naručitelj neće odbiti takvu ponudu samo zbog tog razloga.

**28. Sadržaj i način izrade ponude**

* Uvez ponude sukladno obrascu Elektroničkog oglasnika javne nabave RH koji uključuje ponudbeni list, popis priloženih dokumenata ponude kao i ostale pripadajuće podatke
* ESPD ponuditelja
* dokumenti kojima ponuditelj dokazuje da ne postoje osnove za isključenja gospodarskog subjekta, uvjeti sposobnosti
* Jamstvo za ozbiljnost ponude – dostavlja se odvojeno od električne dostave ponude u papirnatom obliku, koju je potrebno priložiti u ponudi. U slučaju uplate novčanog pologa potrebno je ponudi priložiti dokaz o uplati.
* Izjava o dostavljanju jamstva za uredno izvršenje ugovornih obveza
* Popunjeni troškovnik

**29. Način određivanja cijene ponude**

**29.1.** Sve stavke iz Troškovnika moraju biti ispunjene, odnosno za svaku pojedinačnu stavku ponuditelj mora upisati iznos.

Troškovnik more biti ispunjen za cjelokupni predmet nabave.

**29.2.**Cijenu ponude ponuditelj će upisati bez PDV-a, iznos PDV-a, te cijenu s PDV-om.

Ponuditelj izražava cijenu ponude u kunama.

Cijena ponude piše se brojkama.

U cijenu ponude bez poreza na dodanu vrijednost moraju biti uračunati svi troškovi i popusti.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Cijena ponude izražava se za cjelokupan predmet nabave.

**30. Valuta ili valute u kojima cijena ponude može biti izražena**

Cijena ponude mora biti izražena u kunama.

**31. Kriterij za odabir ponude**

Kriterij za odabir ponude je ekonomski najpovoljnija ponuda.

Kriteriji ekonomski najpovoljnije ponude su:

|  |  |  |
| --- | --- | --- |
| Redni broj | **Kriterij** | **Broj bodova** |
| 1. | Cijena ponude | 80 bodova |
| 2. | Trajanje jamstvenog roka | 20 bodova |
|  | **Maksimalni broj bodova** | **100 bodova** |

**Formula za obračun:**

**P = CP + NVJP**

* CP - cijena
* NVJP - jamstveni rok

1.VREDNOVANJE KRITERIJA – CIJENA PONUDE

Broj bodova koji će ponuda dobiti prema kriteriju cijena ponude određuje se primjenom slijedeće formule:

Cijena CP = CPmin / CPx\*80

CP – broj bodova koje je ponuda dobila

CPmin – najniža cijena ponuđena u postupku javne nabave

CPx – cijena ponude koja je predmet ocjene (x – odgovara broju ponude)

80 – max broj bodova za najnižu cijenu ponuđenu u postupku javne nabave

Ponuda koja u usporedbi s ostalim ponudama nudi najnižu ukupnu cijenu s PDV-om, s uključenim svim troškovima i popustima povezanim s izvršenjem predmeta nabave, dobiva najviše bodova. Naručitelj će ponude bodovati do 80 bodova i to tako da će ponuda s najnižom cijenom dobiti najveći broj bodova, a svaka slijedeća u odnosu na prethodnu razmjerno manji broj bodova sukladno navedenoj formuli.

2. VREDNOVANJE KRITERIJA – JAMSTVENI ROK

Minimalan jamstveni rok za izvedene radove iznosi 24 mjeseca a maksimalan jamstveni rok iznosi 60 mjeseci.

Ponuditelj u ponudi dostavlja ***Izjavu o duljini trajanja jamstva*** ovjerenu od strane ovlaštene osobe. Ponuda u kojoj je iskazan najdulji jamstveni rok dobiva maksimalan broj bodova. Ovisno o tom najduljem jamstvenom roku ostale ponude će dobiti manji broj bodova sukladno slijedećoj formuli:

Jamstveni rok NVJP = NVJPx / NVJPmax \* 20

NVJP - broj bodova koje je ponuda dobila za jamstveni rok

NVJPmax – najduži ponuđeni jamstveni rok

NVJPx – jamstveni rok promatrane ponude

20 – max broj bodova za najduži ponuđeni jamstveni rok

Jamstveni rok moguće je iskazivati isključivo cijelim brojem (ne decimalnim) u mjesecima (npr. 24, 30, 48 i sl.), a dostavlja se u obliku izjave ponuditelja u slobodnoj formi, te se upload-a prilikom predaje ponude.

Ukoliko izjava nije dostavljena u roku za dostavu ponuda ili ne sadrži navod o trajanju jamstvenog roka ili jamstveni rok nije jasno napisan kako je navedeno rečenicom iznad, smatrat će se da ponuditelj nudi minimalni jamstveni rok.

**VII. OSTALE ODREDBE:**

**32. Podaci o terminu obilaska lokacije ili neposrednom pregledu dokumenata koji potkrepljuju dokumentaciju o nabavi**

Ponuditeljima će prije podnošenja ponude biti omogućen pregled mjesta izvođenja radova u svrhu upoznavanja s lokacijom i stanjem iste kao i opsegom radova i svim drugim faktorima koji mogu utjecati na uvjete rada, a radi otklanjanja svih nejasnoća i radi kvalitete izrade ponude. Pregled mjesta radova omogućit će Naručitelj uz prethodni dogovor na telefonski broj naručitelja: 023-773007

Prilikom obilaska lokacije ponuditelju će biti omogućen i uvid u projektnu dokumentaciju.

Smatrat će se da je ponuditelj prije podnošenja ponude u potpunosti upoznat sa objektom, lokacijom na kojoj će se izvoditi radovi i svim uvjetima za izvođenje radova.

**33. Odredbe koje se odnose na zajednicu ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobna odnosa. Ponuda zajednice ponuditelja mora sadržavati podatke o svakom članu zajednice ponuditelja, kako je određeno obrascem elektroničkog oglasnika javne nabave, uz obaveznu naznaku člana zajednice ponuditelja koji je ovlašten za komunikaciju s Naručiteljem.

Uvez ponude mora potpisati i ovjeriti samo jedan član Zajednice ponuditelja koji je ovlašten za komunikaciju s naručiteljem, ukoliko svi članovi Zajednice ponuditelja ovlaste odnosno opunomoće jednog svog člana za potpisivanje Uveza ponude. U tom slučaju ovlaštenje ili punomoć mora biti potpisano i ovjereno od strane svih članova Zajednice ponuditelja i mora biti priloženo ponudi kao njen sastavni dio.

U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio ako zajednica ponuditelja ne odredi drugačije.

Odgovornost ponuditelja iz Zajednice ponuditelja je solidarna.

**34. Odredbe koje se odnose na podugovaratelje**

Javni naručitelj ne smije zahtijevati od gospodarskih subjekata da dio ugovora o javnoj nabavi daju u podugovor ili angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drugačije određeno.

Na podugovaratelje primjenjuju se odredbe članaka 221. – 226. ZJN 2016.

**35. Vrsta, sredstvo i uvjeti jamstva**

**35.1. Jamstvo za ozbiljnost ponude:**

Uz ponudu ponuditelj treba priložiti jamstvo za ozbiljnost ponude u vidu solemnizirane bjanko zadužnice u iznosu 36.000,00 kuna ili položiti depozit na žiro-račun Naručitelja IBAN HR7423400091813100005 s pozivom na broj: model HR68, poziv na broj: 7706-OIB uplatitelja- 01 opis plaćanja: jamstvo za ozbiljnost ponude 3-2017-EMV.

Ponuditelj gubi pravo na povrat jamstva za ozbiljnost ponude sukladno članku 214. stavak 1., točka 1. Zakona.

Jamstvo za ozbiljnost ponude vraća se po završetku nadmetanja svim ponuditeljima koji sudjeluju u nadmetanju, po donošenju konačne odluke o odabiru.

Kod elektroničke dostave ponuda jamstvo za ozbiljnost ponude nije moguće slati i primati kao elektronički dokument te su gospodarski subjekti dužni u roku za dostavu ponuda, dostaviti ga u zatvorenoj omotnici na adresu: **LIBUSOFT CICOM d.o.o.**, **Remetinečka cesta 7a**,**10 000 Zagreb – RADOVI NA IZGRADNJI PROČISTAČA OTPADNIH VODA ZA NOVO NASELJE 1 I 2**, **evidencijski broj nabave: 3-2017-EMV** - **"NE OTVARAJ"/** **''Dio/dijelovi ponude koji se dostavlja odvojeno’’.**

Ukoliko ponuditelj umjesto jamstva banke, uplati novčani polog na račun Naručitelja, dužan je u ponudi dostaviti dokaz o plaćanju odnosno potvrdu na temelju koje se može utvrditi da je transakcija izvršena.

Kod Zajednice ponuditelja, jamstvo za ozbiljnost ponude može dostaviti jedan član u ukupno traženom iznosu ili više članova na način da ukupan zbroj iznosa na jamstvima bude jednak traženom. Bez obzira koji član dostavlja jamstvo, na kuverti mora biti naznačeno da je ponuditelj Zajednica ponuditelja, a ne pojedini član.

**35.2. Jamstvo za uredno ispunjenje ugovora**

Prilikom potpisivanja ugovora o javnoj nabavi, a najkasnije u roku od 10 dana od potpisa ugovora, ponuditelj će predati naručitelju jamstvo za uredno ispunjenje ugovora. Jamstvo za uredno ispunjenje ugovora ponuditelj treba dostaviti u obliku bankarske garancije koja mora biti bezuvjetna, na „prvi poziv“ i „bez prigovora“, u visini od 10% od ukupne vrijednosti ugovora bez PDV-a, s rokom valjanosti 45 dana od dana ispunjenja svih ugovornih obveza od strane ponuditelja za tekuću godinu. U slučaju produženja roka izvršenja ugovora iz objektivnih razloga, uz suglasnost naručitelja, ponuditelj je obvezan produžiti bankovnu garanciju za uredno ispunjenje ugovora. Garancija banke za uredno ispunjenje ugovora će se protestirati (naplatiti) u slučaju povrede ugovornih obveza.

Ponuditelj je dužan potpisom i pečatom ovjeriti ***Izjavu o dostavljanju jamstva za uredno izvršenje ugovora*** koja je sastavni dio Dokumentacije.

**36. Rok za donošenje odluke o odabiru/poništenju**

Naručitelj će donijeti odluku o odabiru ili poništenju nadmetanja u roku od 30 dana od dana isteka roka za dostavu ponuda.

**37. Rok, način i uvjeti plaćanja**

Izvršeni radovi plaćaju se prema ovjerenim, od strane nadzornog inženjera, privremenim i okončanim situacijama u roku od 30 dana od dana zaprimanja svake pojedine situacije. Sistem obračuna su „stvarno izvedene količine“ dokazane i od strane Nadzornog inženjera ovjerene u građevinskoj knjizi.

Na zakašnjele uplate odabrani ponuditelj ima pravo korisniku obračunati zakonsku zateznu kamatu.

**38. Rok valjanosti ponude**

Rok valjanosti je 90 dana od krajnjeg roka za dostavu ponuda.

**39. Datum, vrijeme i mjesto dostave i otvaranja ponuda**

**Ponuda se dostavlja elektroničkim sredstvima komunikacije putem Elektroničkog oglasnika javne nabave RH.**

Ponuditelj svoju elektroničku ponudu mora dostaviti predajom u Elektronički oglasnik javne nabave Republike Hrvatske **najkasnije do dana \_\_\_\_\_\_\_\_\_\_\_. godine do 10:00 sati.**

**40. Dio ili dijelovi ponude koji se dostavljaju odvojeno**

Zatvorenu omotnicu s dijelom/dijelovima ponude ponuditelj predaje neposredno ili preporučenom poštanskom pošiljkom na adresu Naručitelja

Ponuditelj samostalno određuje način dostave dijela/dijelova ponude koji se dostavljaju u papirnatom obliku i sam snosi rizik eventualnog gubitka odnosno nepravovremene dostave ponude.

Naručitelj će za neposredno dostavljeni dio/dijelove ponude koji se dostavljaju u papirnatom obliku izdati potvrdu o primitku.

Ponuda se smatra pravodobnom ako elektronička ponuda i svi pripadajući dijelovi ponude koji se dostavljaju u papirnatom obliku i/ili fizičkom obliku (npr. jamstvo za ozbiljnost ponude, uzorci, mediji za pohranjivanje podataka i sl.) pristignu na adresu naručitelja do roka za otvaranje ponuda.

Dio/dijelovi ponude pristigli nakon isteka roka za dostavu ponuda neće se otvarati, nego će se neotvoreni vratiti gospodarskom subjektu koji ih je dostavio.

U slučaju pravodobne dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem EOJN RH-a (elektroničke ponude).

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

**41. Izmjena ili odustajanje od ponude**

Prilikom izmjene ili dopune ponude automatski se poništava prethodno predana ponuda što znači da se učitavanjem („uploadanjem“) nove izmijenjene ili dopunjene ponude predaje nova ponuda koja sadrži izmijenjene ili dopunjene podatke. Učitavanjem i spremanjem novog uveza ponude u EOJN RH, Naručitelju se šalje nova izmijenjena/dopunjena ponuda.

Ovaj korak zahtjeva ponovno učitavanje/upisivanje financijskih značajki ponude (troškovnika i/ili ponudbenog lista u slučaju nestandardiziranog troškovnika) u sustavu elektroničkog oglasnika. U slučaju da je predan stari uvez ponude, ponuda neće biti sigurno uvezana i smatrat će se nepravilnom (ponuda koja nije izrađena u skladu s dokumentacijom o nabavi).

Odustajanje od ponude ponuditelj vrši na isti način kao i predaju ponude, u EOJN RH-u, odabirom na mogućnost „Odustajanje“.

**42. Jezik i pismo ponude**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ukoliko je neki od dijelova ponude traženih Dokumentacijom o nabavi na nekom od stranih jezika ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta izvršenog po ovlaštenom sudskom tumaču.

Prijevod dokumenta izvršen po ovlaštenom sudskom tumaču mora sadržavati i Potvrdu ovlaštenog sudskog tumača kojim se potvrđuje da prijevod potpuno odgovara izvorniku sastavljenom na stranom jeziku, temeljem članka 19. Pravilnika o sudskim tumačima (NN 88/08, 119/08 i 28/13).

**43. Tajnost podataka**

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom:

* cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.
* Naručitelj smije otkriti prethodno navedene podatke koje su oni označili tajnom.

**VIII POUKA O PRAVNOM LIJEKU**

Pravo na žalbu ima svaki gospodarski subjekt koji ima ili je imao pravni interes za dobivanje određenog ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo.

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb.

Žalba se izjavljuje u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti Naručitelju u roku za žalbu.

Žalba se izjavljuje u roku od 10 dana, i to od dana:

* objave poziva na nadmetanje, u odnosu na sadržaj poziva ili dokumentacije o nabavi
* objave obavijesti o ispravku, u odnosu na sadržaj ispravka
* objave izmjene dokumentacije o nabavi, u odnosu na sadržaj izmjene dokumentacije
* otvaranja ponuda u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
* primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u članku 420. Zakona o javnoj nabavi.

**VIII. UVID U DOKUMENTACIJU POSTUPKA JAVNE NABAVE**

Sukladno članku 310. Zakona o javnoj nabavi Naručitelj obvezan je nakon dostave odluke o odabiru ili poništenju do isteka roka za žalbu, na zahtjev natjecatelja ili ponuditelja, omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude ili zahtjeve za sudjelovanje, osim u one dijelove Dokumentacije u koje podnositelj zahtjeva može izvršiti neposredan uvid putem EOJN RH.

Obrazac 1.

**IZJAVA O DULJINI TRAJANJA JAMSTVA ZA OTKLANJANJE NEDOSTATAKA**

Naziv ponuditelja/ zajednice ponuditelja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predmet nabave: **RADOVI NA IZGRADNJI PROČISTAČA OTPADNIH VODA ZA NOVO NASELJE 1 I 2**

Evidencijski broj nabave: **3-2017-EMV**

**IZJAVA**

Ukoliko naša ponuda bude prihvaćena, izjavljujem kako ćemo jamstvo za otklanjanje nedostataka osigurati za period od \_\_\_\_\_\_\_\_\_\_\_\_\_\_\_.

Mjesto i datum \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

 MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe ponuditelja)

Obrazac 2.

**IZJAVA O DOSTAVLJANJU JAMSTVA ZA UREDNO ISPUNJENJE UGOVORA**

Naziv ponuditelja/ zajednice ponuditelja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predmet nabave: **RADOVI NA IZGRADNJI PROČISTAČA OTPADNIH VODA ZA NOVO NASELJE 1 I 2**

Evidencijski broj nabave: **3-2017-EMV**

**IZJAVA**

Izjavljujemo kako ćemo najkasnije u roku od 10 dana od potpisa ugovora, predati Naručitelju jamstvo za uredno ispunjenje ugovora u obliku bezuvjetne bankarske garancije na „prvi poziv“ i „bez prigovora“, u visini od 10% od ukupne vrijednosti ugovora bez PDV-a, s rokom valjanosti 45 dana od dana ispunjenja svih ugovornih obveza od strane ponuditelja za tekuću godinu

Mjesto i datum \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

 MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe ponuditelja)